На финалите на Евровизия 2007, проведени във Финландия, България е представена от Елица Тодорова и Стоян Янкулов. Песента им се казва „Вода“ и безапелационно се налага над останалите песни на българския финал, оставяйки вторите – дует Каризма, зад себе си с 30 000 гласа по-малко. Песента е смесица от типичен български фолклор (преки заемки от вокалната традиция на шопския и граовския регион, с елементи на „тресене“ при изпълнението на Елица) вплетен в модно дръм-енд-бейс звучене.